प्रियंका चोपड़ा के बर्थडे केक की कीमत कर देगी हैरान, आ जाएंगे इतने iPhone  
18 जुलाई को प्रियंका ने मनाया था जन्मदिन
निक जोनस ने बुक करवाया था केक
केक की कीमत कर देगी हैरान
प्रियंका चोपड़ा (Priyanka Chopra) ने 18 जुलाई को अपना 37वां जन्मदिन मनाया और बर्थडे सेलिब्रेशन की फोटो सोशल मीडिया पर खूब वायरल भी हुई थीं. प्रियंका चोपड़ा (Priyanka Chopra) के पति और अमेरिकी सिंगर निक जोनस (Nick Jonas) ने इस मौके को खास बनाने के लिए बहुत ही शानदार केक का इंतजाम किया था. प्रियंका चोपड़ा की लाल ड्रेस के साथ केक खूब मेल खा रहा था, और इस केक की चर्चा सोशल मीडिया पर काफी समय तक रही थी. लेकिन अब निक जोनस के अपनी बीवी के लिए इस शानदार गिफ्ट की कीमत सामने आ गई है, जिसे सुनकर होश उड़ जाएंगे. 
A post shared by Priyanka-Chopra.us (@priyankacentral) on Jul 19, 2019 at 6:29am PDT
पिंकविला के मुताबिक, इस केक को मायामी की डिवाइन डेविकेसीज केक्स ने बनाया है. उनके मुताबिक इस केक का ऑर्डर निक जोनस (Nick Jonas) ने दिया था और यह निक का ही आइडिया था कि केक को रेड और गोल्ड में बनाया जाए. पिंकविला ने केक आर्टिस्ट का हवाला देते हुए बताया है, 'इस दिन प्रियंका (Priyanka Chopra) लाल रेड ड्रेस पहनने वाली थी और उन्हें गोल्ड डिटेल्स बहुत पसंद है, इसलिए निक केक को रेड और गोल्ड में चाहते थे.'
A post shared by Priyanka-Chopra.us (@priyankacentral) on Jul 19, 2019 at 8:13am PDT
प्रियंका चोपड़ा (Priyanka Chopra) के बर्थडे केक को आखिरी समय पर ऑर्डर कियचा गया था. इस बनाने और फाइनल टच देने में 24 घंटे लगे. अब इतने शानदार केक की कीमत भी कुछ कम नहीं होगी. बताया गया है कि पांच लेयर वाला चॉकलेट और वनिला केक लगभग 5,000 अमेरिकी डॉलर यानी लगभग 3,450,000 रुपये का है. इतने पैसे में आराम से तीन आईफोन एक्सएस मैक्स आ सकते हैं. अब खास लोगों की पसंद तो खास होती ही है, और प्रियंका चोपड़ा के बर्थडे पर निक जोनस का यह तोहफा भी खास रहा.